

Atklātā konkursa 
“Medicīnas preču un materiālu piegāde 
Traumatoloģijas un ortopēdijas klīnikas darbības nodrošināšanai” 
Pielikums Nr.3
LĪGUMS Nr. _______________________
Rīgā,	2018. gada __. ____________

SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīgā, LV-1038, kuru valdes priekšsēdētājs Imants Paeglītis, valdes loceklis Kaspars Plūme un valdes loceklis Vilnis Lietuvietis, turpmāk – Pasūtītājs, un
______________________, reģistrācijas Nr. ________________, juridiskā adrese ___________________, kuru pārstāv _____________________, turpmāk – Piegādātājs, abi kopā turpmāk - Puses, un katrs atsevišķi - Puse, 
pamatojoties uz Pasūtītāja rīkotā atklātā konkursa “ Medicīnas preču un materiālu piegāde Traumatoloģijas un ortopēdijas klīnikas darbības nodrošināšanai” ID Nr. RAKUS 2018/52K, turpmāk – Konkurss, savstarpēji vienojoties, bez maldības, spaidiem un viltus vienam pret otru, un pamatojoties uz spēkā esošajiem normatīvajiem aktiem, noslēdz šādu līgumu, turpmāk – Līgums:
1. Līguma priekšmets 
1.1. Līguma priekšmets ir medicīnas preču un materiālu (turpmāk – Prece vai Prece) piegāde Traumatoloģijas un ortopēdijas klīnikas darbības nodrošināšanai SIA „Rīgas Austrumu klīniskā universitātes slimnīca” struktūrvienībām.
1.2. Piegādātājs apņemas piegādāt Pasūtītājam, bet Pasūtītājs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma pielikumā Nr. 1 (Tehniskais-finanšu piedāvājums.
1.3. Trīs gadu prognozējamais Preču daudzums norādīts šī Līguma pielikumā Nr.1.
1.4. Piegādātājam nav pretenziju, ka Pasūtītājs iepērk tādu Preču daudzumu, kurš nepieciešams Pasūtītāja darbības nodrošināšanai.
2. Preces cena
2.1. Preces cenas tiek noteiktas euro, atbilstoši Piegādātāja iesniegtajam piedāvājumam Konkursā un ir norādītas Līguma pielikumā Nr.1.
2.2. Preces cenā ir iekļauti visi nodokļi un izdevumi, kas rodas Piegādātājam sakarā ar Preces ievešanu Latvijas Republikā un tās piegādi Pasūtītājam saskaņā ar šo Līgumu.
2.3. Līguma summa (orientējošā) bez pievienotās vērtības nodokļa ir līdz euro ________________. Pievienotās vērtības nodokli (PVN) Puses piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā.
3. Līguma darbības termiņš
3.1. Līgums stājas spēkā abpusējas parakstīšanas brīdī un ir spēkā trīs gadus.
3.2. Ja jauna konkursa rezultāti attiecībā uz šī Līguma priekšmetu nav izsludināti Līguma darbības laikā, Puses var vienoties par Līguma darbības pagarinājumu līdz nākamā konkursa rezultātu izsludināšanai, ar nosacījumu, ja nav izlietota Līguma 2.3. punktā noteiktā summa.
4. Piegādes noteikumi
4.1. Prece tiek nodota SIA „Rīgas Austrumu klīniskā universitātes slimnīca” stacionāra „Gaiļezers” aptiekā.
4.2. Preču pasūtīšanu veic struktūrvienības pilnvarotā persona.
4.3. Preces pasūta telefoniski, pa faksu, vai elektroniski.
4.4. Pasūtītāja un Piegādātāja atbildīgās personas:
4.4.1.No Pasūtītāja puses: Andris Vikmanis, tālr.67042395, mob. tālr. 29544499, elektroniskā pasta adrese: andris.vikmanis@aslimnica.lv. 
4.4.2. No Piegādātāja puses: ______________, tālr. ____________, fakss __________, elektroniskā pasta adrese ____________ .
5. Preces kvalitāte
5.1. Piegādātājs apņemas piegādāt Preci pienācīgā kvalitātē un atbilstošā iepakojumā. 
5.2. Piegādātājs atbild par Preces kvalitāti līdz tās derīguma termiņa beigām un sedz Pasūtītājam visus ar Preces neatbilstību kvalitātei saistītos zaudējumus. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.
5.3. Bojātu un pasūtījumam neatbilstošu Preci Piegādātājs apmaina pret atbilstošu Preci divu darba dienu laikā no neatbilstošās Preces nodošanas Pasūtītājam. Izdevumus, kas saistīti ar Preču apmaiņu, sedz Piegādātājs.
6. Garantija
Precēm tiek dota garantija līdz Preces derīguma termiņa beigām. Preces jāpiegādā ar derīguma termiņu ne mazāku kā 10 (desmit) mēneši.
7. Preces piegādes un saņemšanas kārtība
7.1. Prece tiek piegādāta atsevišķās partijās, pamatojoties uz Pasūtītāja veiktiem iepriekšējiem pasūtījumiem. Katrā pasūtījumā Pasūtītājs norāda pasūtīto Preces veidu, daudzumu, nepieciešamo piegādes datumu un piegādes adresi. Pasūtījumu apjomus un veikšanas intervālus Pasūtītājs izvēlas pēc saviem ieskatiem. 
7.2. Piegādātājs izpilda pasūtījumus, piegādājot visas pasūtījumos norādītās Preces trīs darba dienas laikā no pasūtījuma izdarīšanas dienas, ja vien Puses konkrētajā pasūtījumā nav vienojušās citādi. 
7.3. Preces piegādi, izkraušanu un novietošanu Pasūtītāja telpās nodrošina Piegādātājs.
7.4. Par Preces nodošanu tiek sastādīti abpusēji parakstīti Preču pavadzīmes – rēķini, kas apliecina to, ka pasūtījums ir izpildīts. Preču pavadzīmēs – rēķinos tiek fiksēts piegādātās Preces daudzums un cena atbilstoši šā Līguma pielikumu Nr. 1.
7.5. Ja Piegādātājs turpmāk nespēj piegādāt Preces, tas ne vēlāk kā vienu mēnesi iepriekš rakstiski informē Pasūtītāju.
8. Pretenziju pieteikšanas kārtība
8.1. Ja, pieņemot Preces, Pasūtītājs atklāj Preču iztrūkumu, bojājumu, neatbilstību kvalitātes prasībām vai cita veida neatbilstību līguma noteikumiem un pavaddokumentiem, Pasūtītājs par iztrūkuma vai neatbilstības faktu sastāda aktu un piecu darba dienu laikā iesniedz Piegādātājam rakstveida pretenziju.
8.2. Piegādātājs divu darba dienu laikā pēc Pasūtītāja pretenzijas saņemšanas aizvieto bojātās vai neatbilstošās Preces ar jaunām, atbilstošām Precēm. Izdevumus, kas rodas ar Preču piegādi, sedz Piegādātājs no saviem līdzekļiem.
9. Norēķinu kārtība
9.1.  Pasūtītājs veic apmaksu līdz 60 (sešdesmit) dienu laikā pēc preču pavadzīmes – rēķina abpusējas parakstīšanas brīža.
9.2. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.
9.3. Par samaksas veikšanas dienu tiek uzskatīta diena, kad banka ir pieņēmusi izpildei Pasūtītāja maksājuma uzdevumu.
10. Pušu tiesības un pienākumi
10.1. Piegādātājam ir pienākums: 
10.1.1. veikt savlaicīgu Preču piegādi saskaņā ar šī Līguma noteikumiem; 
10.1.2. piegādāt Preces atbilstoši Pielikumam Nr.1;
10.1.3. piegādāt Preces ne dārgāk par Konkursā piedāvātajām cenām visā līguma darbības laikā; 
10.1.4. ja Piegādātājs piegādā kvalitātes prasībām neatbilstošas Preces un neatbilstība tiek atklāta pēc Preču pieņemšanas no Pasūtītāja puses, Piegādātājam ir pienākums aizstāt neatbilstošās Preces ne vēlāk kā divu darba dienu laikā pēc paziņojuma saņemšanas no Pasūtītāja;
10.1.5. Piegādātājs ir atbildīgs trešo personu un Pasūtītāja priekšā par kaitējumu, kas tiem radušies sakarā ar Preču kvalitātes trūkumiem.
10.2. Piegādātājam ir tiesības:
10.2.1. saņemt pirkuma maksu par pienācīgi piegādātām Precēm.
10.3. Pasūtītājam ir pienākums:
10.3.1. nodrošināt saņemto Preču pieņemšanu, pienācīgu uzglabāšanu un faktiskās izlietošanas uzskaiti.
10.4. Pasūtītājam ir tiesības:
10.4.1. atteikties pieņemt Preces, ja netiek ievērots to piegādes termiņš;
10.4.2. ja Piegādātājs turpmāk nespēj piegādāt Preces par konkursa cenām, Pasūtītājs rīkojas atbilstoši Līguma 11.1. un 11.2. punktos noteiktajam.
10.5. Abas Puses ir pilnībā savstarpēji atbildīgas par zaudējumiem, kurus tās nodara viena otrai ar šā līguma neizpildi vai nepienācīgu izpildi.
11. Pušu atbildība
11.1. Ja Piegādātājs nevar piegādāt Preces, vai atsakās piegādāt Preces par Pielikumā Nr.1 noteiktām cenām, Pasūtītājam ir tiesības saņemt līgumsodu 450,00 euro (četri simti piecdesmit euro un 00 centi) par katru nepiegādāto Preču pozīciju. Pircējs ir tiesīgs attiecīgo līgumsoda summu ieturēt arī savstarpēja ieskaita veidā, veicot maksājumus par iepriekš atbilstoši Līguma noteikumiem piegādātajām Precēm.
11.2. Ja Piegādātājs Līguma darbības laikā atsakās piegādāt četras vai vairāk preču pozīcijas par Pielikumā Nr.1 noteiktajām cenām, Līgums ar Piegādātāju var tikt izbeigts attiecībā uz visām Līguma pielikumā Nr.1 norādītajām Preču pozīcijām. Līgums tiek uzskatīts par izbeigtu vienpadsmitajā dienā pēc paziņojuma nosūtīšanas Piegādātājam.
11.3. Par katru Preču piegādes nokavēšanas gadījumu Pasūtītājs ir tiesīgs saņemt no Piegādātāja soda procentus 0,05 % apmērā par katru dienu no nokavētās piegādes (pasūtījuma) kopsummas.
11.4. Par katru Preču apmaksas nokavējumu Piegādātājs ir tiesīgs saņemt no Pasūtītāja soda procentus 0,05 % apmērā par katru nokavēto samaksas dienu no neapmaksātās summas. 
11.5. Līgumsoda samaksa neatbrīvo Puses no pārējo Līguma saistību izpildes, izņemot Līguma 11.2. punktā minēto gadījumu.
12. Līguma grozīšanas kārtība un kārtība, kādā pieļaujama atkāpšanās no līguma
12.1. Pasūtītājam ir tiesības izbeigt šī Līguma darbību 10 (desmit) dienas iepriekš rakstiski paziņojot Piegādātājam, ja:
12.1.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
12.1.2. pret Piegādātāju ir uzsākta maksātnespējas procedūra, vai tā darbība ir apturēta;
12.1.3. Piegādātājs nepiegādā Preci atbilstoši Līguma pielikumam Nr.1 un Pasūtītāja pasūtījumam, vai piegāde nokavēta vairāk kā 10 (desmit) dienas;
12.1.4. Piegādātājs nepilda citus Līguma nosacījumus.
12.2. Līguma izbeigšanas gadījumā Pasūtītājs samaksā Piegādātājam par faktiski laikā veiktajām Preces piegādēm.
13. Nepārvarama vara
13.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un kuru iestāšanos neviena no Pusēm neparedzēja un nevarēja paredzēt.
13.2. Ja šie apstākļi turpinās vairāk kā trīs mēnešus, katrai no Pusēm ir tiesības lauzt Līgumu un neuzņemties par to nekādu atbildību, ar noteikumu, ka otra Puse tiek informēta par Līguma laušanu 20 (divdesmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.
13.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.
14. Citi nosacījumi
14.1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādīti tikai rakstveidā un pēc abpusējas parakstīšanas tiek pievienoti Līgumam un kļūst par tā neatņemamu sastāvdaļu.
14.2. Jautājumos, kuri nav atrunāti šajā Līgumā, Puses vadās no Latvijas Republikas normatīvajiem aktiem.
14.3. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma noteikumu izpildes gaitā.
14.4. Pušu domstarpības, kas saistītas ar Līguma izpildi, tiek risinātas vienošanās ceļā. Vienošanās tiek noformēta rakstiski. Gadījumā, ja Puses nevar vienoties, tad strīdu nodod izskatīšanai tiesā Latvijas Republikas normatīvajos aktos paredzētajā kārtībā.
14.5. Ja Līguma darbības laikā notiek Pušu reorganizācija, likvidācija utt., tā tiesības un pienākumus realizē tiesību un saistību pārņēmējs.
14.6. Juridiskās adreses vai bankas rekvizītu maiņas gadījumā Pušu pienākums ir septiņu dienu laikā paziņot par to otrai Pusei.
14.7. Līgums sastādīts divos eksemplāros uz četrām lapām ar vienu pielikumu, uz _______ lapām  no kuriem viens glabājas pie Piegādātāja, otrs pie Pasūtītāja. Abiem eksemplāriem ir vienāds juridiskais spēks.
	 15. Pušu rekvizīti un paraksti 
	

	
PASŪTĪTĀJS:							PIEGĀDĀTĀJS:
	SIA “Rīgas Austrumu klīniskā 
universitātes slimnīca”
Hipokrāta ielā 2, Rīgā, LV-1038
Reģ. Nr. 40003951628
Banka: AS Swedbank
Bankas kods HABALV22
Konta Nr. LV24HABA0001407045805

____________________________
I.Paeglītis
_____________________________
K.Plūme
_____________________________
V.Lietuvietis

